கேள்வி: சமூக நெசவாளி - வகைபிரித்தலும் அமைப்புமுறையும் பற்றி தகவல் சொல்.
பதில்: சமூக நெசவாளியை முதன்முதலில் 1790 ஆம் ஆண்டு பறவையியலாளர் ஜான் லாதம் விவரித்தார். முன்னர், இதில் நான்கு கிளையினங்கள் அங்கீகரிக்கப்பட்டுருந்தன. ஆனால் இப்போது இந்த இனம் ஒற்றை வகையாகக் கருதப்படுகிறது. ''பிலெட்டேரஸ்'' இனத்தில் தற்போதுள்ள ஒரே பேரினம் சமூக நெசவாளி மட்டுமே.
கேள்வி: சமூக நெசவாளி - பரவலும் வாழ்விடமும் பற்றி தகவல் சொல்.
பதில்: இந்த பறவை இனம் வடமேற்கு தென்னாப்பிரிக்கா மற்றும் தென்மேற்கு போட்ஸ்வானா முழுவதும் பரவியுள்ளது, மேலும் நமீபியா முழுவதும் வடக்கு நோக்கி பரவியுள்ளது. இது தெற்கு கலஹாரி பிராந்தியத்தின் வறண்ட சவன்னாக்களில் வலுவாக பரவியுள்ளது. இதன் முக்கியமான கூடு கட்டும் பொருளான ''ஸ்டிபக்ரோஸ்டிஸ் சிலியாட்டா'' (சின். ''அரிஸ்டிடா சிலியாட்டா'' ) போன்ற புற்களின் இருப்பபதே இதன் பரவலை தீர்மானிக்கும் ஒரு முக்கிய காரணியாக உள்ளது. வடக்கு மற்றும் மத்திய கலஹாரி பகுதிகளில் காணப்படும் உயரமான புற்களும், அதன் தீப்பிடிக்கும் தன்மையும் அந்தப் பகுதிகளில் பறவை இல்லாததற்கு ஒரு காரணியாக இருக்கலாம். இவை வாழும் பகுதிகள் அரை வறண்ட பகுதியாகவும், கோடையில் பெரும்பாலும் குறைவான மற்றும் கணிக்க முடியாத மழைப்பொழிவு கொண்டதாக இருக்கும். பறவைகளின் எண்ணிக்கை அளவிடப்படவில்லை, ஆனால் பறவைகள் "சாதாரணமானது முதல் ஏராளமானவை" வரை என்று விவரிக்கப்படுகின்றன.
கேள்வி: சமூக நெசவாளி - இனப்பெருக்கம் பற்றி விளக்கவும்.
பதில்: தெற்குப் பகுதியை வாழ்விடமாக கொண்ட நெசவாளர்களிப் பறவைகள் ஆண்டின் எந்த காலத்திலும் இனப்பெருக்கம் நிகழலாம். அது மழையுடன் நெருங்கிய தொடர்புடையது. வடக்குப் பகுதியில், திசம்பர் முதல் ஆகத்து வரை தனித்தனி இனப்பெருக்க காலம் உள்ளது. மழைப்பொழிவு குறைவாக இருக்கும், ஆண்டுகளில் குறிப்பிட்ட பருவத்தில் இனப்பெருக்கம் செய்ய முடியாமல் போகும் போது, ​​இவை இனப்பெருக்கத்தைத் தவிர்க்கலாம். கூட்டத்தில் கணிசமான எண்ணிக்கையிலான (சில நேரங்களில் பாதிக்கும் மேற்பட்ட) பறவைகள் ஒரு குறிப்பிட்ட பருவத்தில் இனப்பெருக்கம் செய்யவே முடியாமல் போகலாம். வழக்கமான சமயத்தில், நெசவாளிப் பறவைகள் இனப்பெருக்க சுழற்சியில் நான்கு குஞ்சுகளை வளர்க்கிறன. சமூக நெசவாளிகள் இளைய உடன்பிறப்புகளையும், தொடர்பில்லாத குஞ்சுகளையும் பராமரிப்பதில் உதவுவதாக அறியப்படுகிறது. மேலும் கிட்டத்தட்ட அனைத்து ஜோடிகளுக்கும் பிற பறவைகள் உதவுகின்றன. ஒரு இணைப்பறவை அதன் குஞ்சுகள் மீண்டும் மீண்டும் வேட்டையாடப்பட்டதற்கு எதிர்வினையாக ஒரே பருவத்தில் ஒன்பது சந்ததி உற்பத்தி செய்தாக பதிவு செய்யப்பட்டுள்ளது. வாழ்க்கையின் முதல் ஆண்டுக்குள் இனப்பெருக்கம் செய்யத் தொடங்கும் வடக்கு மிதவெப்ப மண்டல பாசரின் பறவைகளைப் போலல்லாமல், சமூக நெசவாளிகள் தாமதமாக இனப்பெருக்கம் செய்கிறன, சில நேரங்களில் இரண்டு வயது வரை தாமதமாக இனப்ப்ரெக்கம் செய்கின்றன.